CELEX: 32010D0205
Language: fi
Date: 2010-03-31 00:00:00
Title: 2010/205/: Komission päätös, annettu 31 päivänä maaliskuuta 2010 , epäpuhtauksien päästöjä ja siirtoja koskevan eurooppalaisen rekisterin perustamisesta ja neuvoston direktiivien 91/689/ETY ja 96/61/EY muuttamisesta annettuun Euroopan parlamentin ja neuvoston asetukseen (EY) N:o 166/2006 liittyvästä kyselylomakkeesta (tiedoksiannettu numerolla K(2010) 1955) (ETA:n kannalta merkityksellinen teksti)

8.4.2010   
            
            
               FI
            
            
               Euroopan unionin virallinen lehti
            
            
               L 88/18
            
         KOMISSION PÄÄTÖS,
   annettu 31 päivänä maaliskuuta 2010,
   epäpuhtauksien päästöjä ja siirtoja koskevan eurooppalaisen rekisterin perustamisesta ja neuvoston direktiivien 91/689/ETY ja 96/61/EY muuttamisesta annettuun Euroopan parlamentin ja neuvoston asetukseen (EY) N:o 166/2006 liittyvästä kyselylomakkeesta
   (tiedoksiannettu numerolla K(2010) 1955)
   (ETA:n kannalta merkityksellinen teksti)
   (2010/205/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon epäpuhtauksien päästöjä ja siirtoja koskevan eurooppalaisen rekisterin perustamisesta ja neuvoston direktiivien 91/689/ETY ja 96/61/EY muuttamisesta 18 päivänä tammikuuta 2006 annetun Euroopan parlamentin ja neuvoston asetuksen (EY) N:o 166/2006 (1) ja erityisesti sen 16 artiklan,
   ottaa huomioon eräiden ympäristöä koskevien direktiivien täytäntöönpanoon liittyvien kertomusten standardoinnista ja järkeistämisestä 23 päivänä joulukuuta 1991 annetun neuvoston direktiivin 91/692/ETY (2),
   sekä katsoo seuraavaa:
   
               (1)
            
            
               Asetuksen (EY) N:o 166/2006 16 artiklan 1 kohdan mukaan asetuksen täytäntöönpanosta on annettava kyseisen asetuksen 16 artiklan 2 kohdassa säädettyä menettelyä noudattaen kertomus, joka perustuu edellisten kolmen ilmoitusvuoden tietoihin.
            
         
               (2)
            
            
               Asetuksen (EY) N:o 166/2006 16 artiklan 2 kohdassa säädetään, että kyseinen kertomus on laadittava asetuksen 19 artiklan 1 kohdalla perustetun komitean avustuksella komission valmisteleman kyselylomakkeen perusteella.
            
         
               (3)
            
            
               Ensimmäinen kertomus koskee ajanjaksoa 2007–2009.
            
         
               (4)
            
            
               Tässä päätöksessä määrätyt toimenpiteet ovat asetuksen 19 artiklassa tarkoitetun komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Jäsenvaltioiden on käytettävä tämän päätöksen liitteenä olevaa kyselylomaketta perustana kertomukselle, joka annetaan komissiolle asetuksen (EY) N:o 166/2006 16 artiklan 1 kohdan mukaisesti.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 31 päivänä maaliskuuta 2010.
      
         
            Komission puolesta
         
         Janez POTOČNIK
         
            Komission jäsen
         
      
   
   
      (1)  EUVL L 33, 4.2.2006, s. 1.
   
      (2)  EYVL L 377, 31.12.1991, s. 48.
   
      LIITE
      
         KYSELYLOMAKE
      
      
         Lisätiedot, jotka jäsenvaltioiden on annettava epäpuhtauksien päästöjä ja siirtoja koskevan eurooppalaisen rekisterin perustamisesta ja neuvoston direktiivien 91/689/ETY ja 96/61/EY muuttamisesta annetun Euroopan parlamentin ja neuvoston asetuksen (EY) N:o 166/2006 (E-PRTR-asetus) 16 artiklan mukaisesti
      
      
         Yleiset huomautukset:
      
      
         Jäsenvaltioiden on vastattava kyselylomakkeessa oleviin kysymyksiin, jotka koskevat E-PRTR-asetuksen täytäntöönpanoa edellisten kolmen ilmoitusvuoden aikana.
      
         Jäsenvaltioiden on annettava vastaukset kyselylomakkeeseen sähköisesti.
      1.   YLEISKUVAUS
      
         Antakaa lyhyt kuvaus kertomuksen laadintaprosessista sekä tiedot prosessiin osallistuneista viranomaisista.
      2.   LAINSÄÄDÄNNÖLLISET TOIMENPITEET PRTR-JÄRJESTELMÄN PERUSTAMISEKSI (5 JA 20 ARTIKLA)
      
         Luetelkaa lainsäädännölliset, sääntely- ja muut toimenpiteet epäpuhtauksien päästöjä ja siirtoja koskevan integroidun rekisterin perustamiseksi.
      Ilmoittakaa erityisesti jäsenvaltioiden 20 artiklan säännösten mukaisesti toteuttamat toimenpiteet sen varmistamiseksi, että seuraamuksia koskevat säännöt ovat tehokkaita, oikeasuhteisia ja varoittavia, sekä sääntöjen soveltamisesta saadut kokemukset.
      3.   ILMOITUSVAATIMUKSET, LAITOSKOKONAISUUKSIEN TUNNISTAMINEN, TOIMIVALTAISET VIRANOMAISET JA ILMOITETTAVAT TIEDOT (5 ARTIKLA)
      
         Luetelkaa lainsäädännölliset, sääntely- ja muut toimenpiteet PRTR-rekisteriä koskevien ilmoitusvaatimusten vahvistamiseksi.
      Ilmoittakaa erityisesti toimivaltaiset viranomaiset, jotka pitävät kirjaa E-PRTR-laitoskokonaisuuksista ja keräävät tietoja pistekuormituslähteistä peräisin olevista epäpuhtauksien päästöistä. Ilmoittakaa ilmoitusvaatimukset ja maanne PRTR-tietojen keräysreitti sekä se, mitkä elimet osallistuvat tietojen keräämiseen ja mistä osasta validointitoimia ne ovat vastuussa seuraavan taulukon avulla.
      
                   
               
               
                  Tietojen keräysreitti: validointi tässä elimessä
               
            
                   
               
               
                  Laitoskokonaisuus: …
               
            
                   
               
               
                  Paikallisviranomaiset: …
               
            
                   
               
               
                  Alueviranomaiset: …
               
            
                   
               
               
                  Kansallinen viranomainen: …
               
            
                   
               
               
                  Ympäristöministeriö: …
               
            4.   PRTR-REKISTERIÄ KOSKEVA ILMOITUSKÄYTÄNTÖ (5 ARTIKLA)
      
         Ilmoittakaa kunkin viimeisimmän ilmoituslomakkeen jälkeisen ilmoitusjakson osalta seuraavat tiedot:
      
      
                  a)
               
               
                  Toimivaltaiselle viranomaiselle annettavien ilmoitusten määräaika.
               
            
                  b)
               
               
                  Vaikeudet ilmoitusten määräaikojen noudattamisessa; noudattivatko laitoskokonaisuudet ilmoittamista ja tietojen julkistamista rekisterissä koskevia määräaikoja ja jos määräajat ylitettiin, mikä oli syy siihen.
               
            
                  c)
               
               
                  Sähköisten ilmoitusten osuus verrattuna toiminnanharjoittajien paperilla antamiin tietoihin ja kuvaus ilmoituksista sekä toiminnanharjoittajien ja toimivaltaisten viranomaisten käytettävissä olevista välineistä.
               
            
                  d)
               
               
                  Toiminnanharjoittajien ja toimivaltaisten viranomaisten suurimmat vaikeudet PRTR-tietojen ilmoittamisessa (vastatkaa viranomaisten näkökannalta).
               
            5.   TIETOJEN LAADUNVARMISTUS- JA ARVIOINTI (9 ARTIKLAN 1, 2 JA 3 KOHTA)
      
         Ilmoittakaa säännöt, menettelyt ja toimenpiteet, joilla varmistetaan E-PRTR-rekisterissä ilmoitettujen tietojen laatu ja mitä kyseisten seikkojen avulla saatiin selville ilmoitettujen tietojen laadusta.
      
         Antakaa erityisesti seuraavat tiedot:
      
      
                  a)
               
               
                  Toimivaltaisten viranomaisten arviointi toiminnanharjoittajien antamien tietojen täydellisyydestä, johdonmukaisuudesta ja luotettavuudesta.
               
            
                  b)
               
               
                  Toimivaltaisten viranomaisten menetelmät ja menettelyt, joiden johdosta tietojen laatu parani.
               
            6.   PRTR-TIETOJEN SAATAVUUS (10 ARTIKLAN 2 KOHTA)
      
         Ilmoittakaa, miten rekisterissä olevien tietojen yleistä saatavuutta helpotetaan.
      
         Antakaa erityisesti seuraavat tiedot:
      
      Jos eurooppalaisessa PRTR-rekisterissä olevat tiedot eivät ole helposti yleisön saatavilla suoraan sähköisesti, mitä toimia on toteutettu rekisterin käytön helpottamiseksi julkisissa tiloissa, joihin yleisöllä on pääsy.
      7.   LUOTTAMUKSELLISUUS (7 ARTIKLAN 2 KOHTA JA 11 ARTIKLA)
      
         Jos tietoja pidetään salassa, ilmoittakaa, minkälaisia tietoja on pidetty salassa, mistä syystä ja kuinka usein. Ilmoittakaa erityisesti lyhyesti seuraavat seikat:
      
      
                  a)
               
               
                  Minkälaisia tietoja on pidetty salassa.
               
            
                  b)
               
               
                  Tärkeimmät syyt luottamuksellisuuden vaatimukseen.
               
            
                  c)
               
               
                  Niiden liitteessä I lueteltuja toimintoja harjoittavien laitoskokonaisuuksien määrä, joilla on luottamuksellisia tietoja, ja liitteessä I lueteltuja toimintoja harjoittavien, ilmoituksen antavien laitoskokonaisuuksien kokonaismäärä.
               
            Antakaa kommentteja käytännön kokemuksista ja haasteista käsiteltäessä luottamuksellisuuden vaatimuksia Euroopan parlamentin ja neuvoston direktiivin 2003/4/EY 4 artiklan mukaisesti erityisesti liitteessä III määritettyjen epäpuhtauksien päästöjä ja siirtoja koskevien tietojen osalta.